Tradicionalment, yera o treballo que se mandaba fer a os ninos de menos de 10 anyos d'edat, que tampoco no podeban concarar-se con animals más grans, y constituiba muitas vegadas o primer contacto con o treballo con as uellas que teneban os futuros pastors. En o sistema tradicional altoaragonés, no yera raro que a partir d'os 10 anyos os zagals isen pastors en a transuancia, ya en a categoría de rapatans.